**BÉRLAKÁS PÁLYÁZAT 2024. VII.**

**Önkormányzati tulajdonú bérlakások rendeltetésszerű használatra alkalmassá tételi kötelezettséggel történő határozott időre történő bérbeadására**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: Önkormányzat) megbízásából az **EVIN Erzsébetvárosi Ingatlangazdálkodási Nonprofit Zrt.** (1071 Bp. Damjanich u. 12.) (a továbbiakban: „**Kiíró**”) pályázati eljárás keretében önkormányzati tulajdonban lévő alábbi lakásokat meghirdeti, **rendeltetésszerű használatra alkalmassá tételi kötelezettség** (felújítási kötelezettség) vállalásával történő bérbeadásra a **737/2024. (IX.17.)** sz. PKB határozata alapján. Az eljárást az Önkormányzat megbízásából az EVIN Erzsébetvárosi Ingatlangazdálkodási Nonprofit Zrt. bonyolítja le. Az ajánlatok elbírálása a Budapest Főváros VII. ker. Erzsébetvárosi Önkormányzat Képviselő-testület **Pénzügyi és Kerületfejlesztési Bizottságának** (továbbiakban: „Döntéshozó”) a hatásköre.

A bérbeadás időtartama: **10 év határozott időtartam, mely** a bérlő kérelmére,előbérleti jog alapján további határozott időre meghosszabbítható*.*

**Pályázat közzététele: 2024. szeptember 23.**

**Pályázati felület megnyitása: 2024. szeptember 23.**

**Pályázat benyújtásának módja:** kizárólag a kiírásban rögzített**, előzetes** **regisztrálás után**, online felületen, elektronikus formában történhet.

A pályázat benyújtásához szükséges online felület az EVIN Erzsébetvárosi Ingatlangazdálkodási Nonprofit Zrt.– www.evin.hu- honlapján érhető el.

**A benyújtás határideje: 2024. október 18. péntek 14.00 óra**

**A benyújtott pályázat nem módosítható.**

**A pályázat elbírálásának határideje**: az ajánlattételi határidőt követő 60 napon belül.

**A pályázat eredményhirdetésének időpontja:** az elbírálás napját követő 8 napon belül, a Kiíró által minden Pályázó írásban kiértesítésre kerül.

Amennyiben a Pályázó nem rendelkezik internetes hozzáféréssel, úgy a pályázat benyújtásához szükséges eszközök rendelkezésre állnak az EVIN Nonprofit Zrt. ügyfélszolgálatán (Budapest VII. ker. Klauzál tér 11. sz. alatt lévő piac galéria szintjén működő irodában), ahol ügyfélszolgálati időben, szakmai és gyakorlati segítséget nyújtunk a pályázóknak. A pályázó kérésére, segítünk a regisztrálásban, a pályázati dokumentáció kötelező mellékleteinek szkennelésében.

1. **Felújítási kötelezettség, bérleti díj**

A Bérbeadó a nyertes pályázóval a rendeltetésszerű használatra alkalmassá tétel idejére (felújítás időtartamára),maximum **12 hónapra használati szerződést köt**, mely egy alkalommal, **a pályázón kívülálló okból (közműügyintézés elhúzódása, műszaki engedélyek hiánya) írásbeli kérelemre** 3 hónap időtartamra **meghosszabbítható.** A felújítás időtartamára a nyertes pályázó **lakásbérleti díj 50 %-ával** megegyező **használati díjat**, valamint a **külön szolgáltatási díjat** és a **közüzemi díjakat** köteles megfizetni. A **felújítási munkák elvégzése alatt**, **a lakásban életvitelszerűen tartózkodni nem lehet!**

A Bérbeadóa pályázatban kiírt **lakásokat,** **rendeltetésszerű használatra alkalmatlan állapotban** **adja át** azzal, hogy a **felújítási kötelezettség a pályázót terheli,** és a bérleti díj fizetési kötelezettség a lakások rendeltetésszerű állapotának **helyreállítását követően,** a megkötött lakásbérleti szerződés alapján áll be. A felújítás ideje alatt a **kivitelezés folyamatát** **Bérbeadó** **ellenőrizheti**.

Valamennyi lakás felújításánál **kötelezően elvégzendő** **főbb munkanemek**: **meglévő közüzemi órák hitelesítése, újak beépítése**/**régiek szükség szerinti** **cseréje, elektromos/víz-szennyvíz/fűtésrendszer felújítása/szükség szerinti cseréje, nyílászárók javítása, szükség szerinti cseréje, burkolatok cseréje, falfelületek vakolatjavítása, festés, mázolás. Az elektromos rendszerről érintésvédelmi jegyzőkönyv, a műszaki berendezésekről (fűtő berendezés, melegvíz szolgáltatáshoz kapcsolódó berendezésről műszaki dokumentáció (garancia stb.) megléte szükséges. A felújítás elvégzését Társaságunk Műszaki Irodája ellenőrzi.**

Az alacsony komfortfokozatú lakások felújításánál kötelezően elvégzendő feladatok a komfortfokozat emeléshez: fürdőszoba vagy WC teljeskörű kialakítása, a vizes blokk aljzatának és csempézett falának a **vízszigetelése kötelező.** A **fűtésrendszer** **felújítása alatt a fűtőberendezések cseréjét** kell érteni. A n**yílászárók cseréjének** esetén k**ötelezően elvégzendő** az előzetes egyeztetés a társasház közösképviselőjével és az **EVIN Nonprofit Zrt. Műszaki Irodájával**.

A nyertes Pályázó a lakáshasználati szerződés keretében kötelezően átvállalt, az adott épület **homlokzatát érintő** bármilyen munkálatok elvégzése előtt **köteles egyeztetni** a **Társasház közös képviseletével,** és annak eredményét köteles írásos dokumentum formájában az EVIN Nonprofit Zrt. részére becsatolni. A felújítás során beépítésre kerülő berendezések, anyagok a lakás tartozékát képezik.

**A felújítás elvégzését követően** a bérlő amennyiben a nyertes pályázati anyagában a költségeinek megtérítését kéri, a hatályos önkormányzati rendeletben meghatározott piaci (bruttó) bérleti **díj 50%-t** köteles megfizetni.A határozott idejű szerződés az **előbérleti jog** alapján **további határozott időre** **meghosszabbítható,** amennyiben a bérlőnek nincs az önkormányzat és a közműszolgáltatók felé tartozása. A bérbeszámítás leteltét követően a mindenkori hatályos önkormányzati rendeletben megállapított **bérleti díj teljes összege** fizetendő.

1. **Bérbevételre ajánlott, felújítandó lakások**

Bérbevételi ajánlatot **maximum kettő** konkrétan megjelölt **lakásra lehet benyújtani!**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **S.sz.** | **Utca, hrsz.** | **Ház-szám** | **Em.** | **Ajtó** | **Szoba szám** | **m2** | **Komfortfokozat (felújítás előtt)** | **Lakbér Ft/hó (bruttó)** | **10 évre (120 hó) adható díjkedvezmény várható összege (Ft)** | **Nettó felújítási költség (Ft)** | **A felújítás becsült költségének 40 % (Ft)** | **Ajánlati díj (Ft)** | **Max. költöz. létszám** |
| 1. | Almássy tér 33868/0/A/18 | 16 | 2 | 16 | 1 | 46 | Komfortos | 46 736 Ft | 2 804 160 Ft | 12 941 331 Ft | 5 176 532 Ft | 100 000 Ft | 3 fő |
| 2. | Damjanich u. 33472/0/A/35 | 58 | 2 | 5 | 4 | 148 | Komfortos | 150 368 Ft | 9 022 080 Ft | 31 686 290 Ft | 12 674 516 Ft | 100 000 Ft | 6 fő |
| 3. | Dob u. 34220/0/A/6 | 4 | fszt. | 4 | 1 | 38 | Komfortos | 38 608 Ft | 2 316 480 Ft | 11 911 386 Ft | 4 764 554 Ft | 100 000 Ft | 2 fő |
| 4. | Dob u. 34172/0/A/21 | 24 | 1 | 18 | 1 | 45 | Komfort nélküli | 45 720 Ft | 2 743 200 Ft | 11 827 910 Ft | 4 731 164 Ft | 100 000 Ft | 3 fő |
| 5. | Dob u. 34147/0/B/18 | 32 | 1 | 7 | 1 | 32 | Komfort nélküli | 32 512 Ft | 1 950 720 Ft | 12 504 311 Ft | 5 001 724 Ft | 100 000 Ft | 2 fő |
| 6. | Dob u. 33925/0/A/57 | 82 | 2 | 7 | 1 | 30 | Komfort nélküli | 30 480 Ft | 1 828 800 Ft | 11 118 070 Ft | 4 447 228 Ft | 100 000 Ft | 2 fő |
| 7. | Dohány u. 33593/0/A/32 | 77 | 4 | 30 | 1,5 | 31 | Komfort nélküli | 31 496 Ft | 1 889 760 Ft | 10 019 051 Ft | 4 007 620 Ft | 100 000 Ft | 3 fő |
| 8. | Garay u. 32967/0/A/33 | 9 | 2 | 30 | 1 | 33 | Komfortos | 33 528 Ft | 2 011 680 Ft | 10 748 358 Ft | 4 299 343 Ft | 100 000 Ft | 2 fő |
| 9. | Garay tér 33025/0/A/34 | 9 | 2 | 24 | 1 | 34 | Komfort nélküli | 34 544 Ft | 2 072 640 Ft | 9 809 976 Ft | 3 923 990 Ft | 100 000 Ft | 2 fő |
| 10. | Garay tér 33049/0/A/27 | 13/14 | 1 | 19 | 1 | 54 | Komfort nélküli | 54 864 Ft | 3 291 840 Ft | 13 785 879 Ft | 5 514 352 Ft | 100 000 Ft | 3 fő |
| 11. | Hársfa u. 33646/0/A/2 | 10/c | fszt. | 1 | 2 | 64 | Komfortos | 65 024 Ft | 3 901 440 Ft | 25 260 841 Ft | 10 104 336 Ft | 100 000 Ft | 4 fő |
| 12. | Hársfa u. 33904/0/A/15 | 34 | fszt. | 17 | 1 | 29 | Komfort nélküli | 29 464 Ft | 1 767 840 Ft | 12 058 822 Ft | 4 823 529 Ft | 100 000 Ft | 2 fő |
| 13. | Hársfa u. 33896/0/B/29 | 41 | 2 | 24 | 1,5 | 42 | Komfort nélküli | 42 672 Ft | 2 560 320 Ft | 12 611 977 Ft | 5 044 791 Ft | 100 000 Ft | 3 fő |
| 14. | Hernád u. 33184/0/A/5 | 21 | fszt. | 3 | 1 | 25 | Félkomfortos | 25 400 Ft | 1 524 000 Ft | 12 913 975 Ft | 5 165 590 Ft | 100 000 Ft | 2 fő |
| 15. | Hernád u. 33184/0/A/32 | 21 | 2 | 29 | 1 | 25 | Komfort nélküli | 25 400 Ft | 1 524 000 Ft | 8 422 433 Ft | 3 368 973 Ft | 100 000 Ft | 2 fő |
| 16. | Hernád u. 33184/0/A/37 | 21 | 3 | 33 | 1 | 27 | Félkomfortos | 27 432 Ft | 1 645 920 Ft | 8 655 870 Ft | 3 462 348 Ft | 100 000 Ft | 2 fő |
| 17. | Hernád u. 33178/0/A/41 | 24 | 3 | 36 | 1 | 27 | Félkomfortos | 27 432 Ft | 1 645 920 Ft | 9 640 478 Ft | 3 856 191 Ft | 100 000 Ft | 2 fő |
| 18. | Kertész u. 34375/0/A/15 | 4 | 2 | 13 | 1 | 34 | Komfort nélküli | 34 544 Ft | 2 072 640 Ft | 10 614 841 Ft | 4 245 936 Ft | 100 000 Ft | 2 fő |
| 19. | Kertész u. 34071/0/A/13/ | 35 | 1 | 8 | 4,5 | 150 | Komfortos | 152 400 Ft | 9 144 000 Ft | 34 420 946 Ft | 13 768 378 Ft | 100 000 Ft | 6 fő |
| 20. | Király u. 34184/0/A/25 | 15 | 1 | 13 | 1 | 34 | Komfortos | 34 544 Ft | 2 072 640 Ft | 10 807 101 Ft | 4 322 840 Ft | 100 000 Ft | 2 fő |
| 21. | Király u. 34164/0/A/52 | 21 | 2 | 4 | 3 | 117 | Komfortos | 118 872 Ft | 7 132 320 Ft | 22 777 853 Ft | 9 111 141 Ft | 100 000 Ft | 6 fő |
| 22. | Marek J. u. 33336/0/A/46 | 30 | 2 | 43 | 1 | 27 | Komfort nélküli | 27 432 Ft | 1 645 920 Ft | 9 343 113 Ft | 3 737 245 Ft | 100 000 Ft | 2 fő |
| 23. | Marek J. u. 33337/0/A/50 | 32 | 3 | 49 | 1 | 31 | Komfort nélküli | 31 496 Ft | 1 889 760 Ft | 8 919 451 Ft | 3 567 780 Ft | 100 000 Ft | 2 fő |
| 24. | Marek J. u. 33255/0/A/37 | 33 | 3 | 30 | 1 | 29 | Komfort nélküli | 29 464 Ft | 1 767 840 Ft | 9 524 802 Ft | 3 809 921 Ft | 100 000 Ft | 2 fő |
| 25. | Marek J. u. 33338/0/A/51 | 34 | 3 | 45 | 1 | 28 | Komfort nélküli | 28 448 Ft | 1 706 880 Ft | 10 392 133 Ft | 4 156 853 Ft | 100 000 Ft | 2 fő |
| 26. | Nefelejcs u. 33078/0/A/18 | 9 | 1 | 8 | 1 | 28 | Komfort nélküli | 28 448 Ft | 1 706 880 Ft | 9 778 926 Ft | 3 911 570 Ft | 100 000 Ft | 2 fő |
| 27. | Nefelejcs u. 33162/0/A/45 | 23 | 3 | 40 | 1 | 47 | Félkomfortos | 47 752 Ft | 2 865 120 Ft | 12 167 867 Ft | 4 867 147 Ft | 100 000 Ft | 3 fő |
| 28. | Nefelejcs u. 33149/0/A/8 | 24 | fszt. | 6 | 1 | 35 | Komfortos | 35 560 Ft | 2 133 600 Ft | 13 473 560 Ft | 5 389 424 Ft | 100 000 Ft | 2 fő |
| 29. | Nefelejcs u. 33159/0/A/81 | 27/29 | 3 | 3 | 1 | 29 | Félkomfortos | 29 464 Ft | 1 767 840 Ft | 9 285 683 Ft | 3 714 273 Ft | 100 000 Ft | 2 fő |
| 30. | Nefelejcs u. 33159/0/A/102 | 27/29 | 3 | 24 | 1 | 26 | Komfort nélküli | 26 416 Ft | 1 584 960 Ft | 9 927 905 Ft | 3 971 162 Ft | 100 000 Ft | 2 fő |
| 31. | Nefelejcs u. 33159/0/A/103 | 27/29 | 3 | 25 | 1 | 25 | Komfortos | 25 400 Ft | 1 524 000 Ft | 9 074 567 Ft | 3 629 827 Ft | 100 000 Ft | 2 fő |
| 32. | Nefelejcs u. 33391/0/A/25 | 55 | 2 | 21 | 1 | 28 | Félkomfortos | 28 448 Ft | 1 706 880 Ft | 9 215 870 Ft | 3 686 348 Ft | 100 000 Ft | 2 fő |
| 33. | Nefelejcs u. 33391/0/A/34 | 55 | 3 | 30 | 1 | 28 | Komfortos | 28 448 Ft | 1 706 880 Ft | 10 229 263 Ft | 4 091 705 Ft | 100 000 Ft | 2 fő |
| 34. | Nefelejcs u. 33397/0/A/10 | 58 | fszt. | 8 | 1 | 26 | Komfort nélküli | 26 416 Ft | 1 584 960 Ft | 10 879 175 Ft | 4 351 670 Ft | 100 000 Ft | 2 fő |
| 35. | Peterdy u. 33399/0/A/5 | 3 | fszt. | 3 | 1 | 32 | Félkomfortos | 32 512 Ft | 1 950 720 Ft | 14 125 514 Ft | 5 650 206 Ft | 100 000 Ft | 2 fő |
| 36. | Verseny u. 32945/0/A/22 | 4 | 2 | 22 | 1 | 33 | Komfort nélküli | 33 528 Ft | 2 011 680 Ft | 9 301 471 Ft | 3 720 588 Ft | 100 000 Ft | 2 fő |
| 37. | Verseny u. 32944/0/A/50 | 6 | 4 | 51 | 1 | 36 | Félkomfortos | 36 576 Ft | 2 194 560 Ft | 10 767 803 Ft | 4 307 121 Ft | 100 000 Ft | 2 fő |
| 38. | Wesselényi u. 33851/0/A/4 | 60 | fszt. | 2 | 1 | 21 | Komfortos | 21 336 Ft | 1 280 160 Ft | 8 651 608 Ft | 3 460 643 Ft | 100 000 Ft | 2 fő |

*A táblázatban a feltüntetett lakbér Ft/hó + ÁFA, (Bruttó)* ***nem tartalmazza*** *a külön szolgáltatás díját (pl.: takarítás, szemétszállítás stb.)!*

*\*A díjkedvezmény mértéke a bruttó lakbér 50 %-a figyelembevételével kalkulált összeg.*

**Megtekintési időpontok:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Hrsz. | Utca | Házszám | Em. | Ajtó | Szoba szám | m2 | Komfortfokozat (felújítás előtt) | Első megtekintés időpontjai | Második megtekintés időpontjai |
| 34164/0/A/52 | Király u. | 21 | 2 | 4 | 3 | 117 | Komfortos | **2024. szeptember 30. 09:30 - 09:50** | **2024. október 7. 09:30 - 09:50** |
| 34184/0/A/25 | Király u. | 15 | 1 | 13 | 1 | 34 | Komfortos | **2024. szeptember 30. 09:55 - 10:15** | **2024. október 7. 09:55 - 10:15** |
| 34220/0/A/6 | Dob u. | 4 | fszt. | 4 | 1 | 38 | Komfortos | **2024. szeptember 30. 10:20 - 10:40** | **2024. október 7. 10:20 - 10:40** |
| 34172/0/A/21 | Dob u. | 24 | 1 | 18 | 1 | 45 | Komfort nélküli | **2024. szeptember 30. 10:45 - 11:05** | **2024. október 7. 10:45 - 11:05** |
| 34147/0/B/18 | Dob u. | 32 | 1 | 7 | 1 | 32 | Komfort nélküli | **2024. szeptember 30. 11:10 - 11:30** | **2024. október 7. 11:10 - 11:30** |
| 34071/0/A/13 | Kertész u. | 35 | 1 | 8 | 4,5 | 150 | Komfortos | **2024. szeptember 30. 11:40 - 12:00** | **2024. október 7. 11:40 - 12:00** |
| 34375/0/A/15 | Kertész u. | 4 | 2 | 13 | 1 | 34 | Komfort nélküli | **2024. szeptember 30. 12:10 - 12:30** | **2024. október 7. 12:10 - 12:30** |
| 33646/0/A/2 | Hársfa u. | 10/c | fszt. | 1 | 2 | 64 | Komfortos | **2024. szeptember 30. 12:35 - 12:55** | **2024. október 7. 12:35 - 12:55** |
| 33904/0/A/15 | Hársfa u. | 34 | fszt. | 17 | 1 | 29 | Komfort nélküli | **2024. szeptember 30. 13:05 - 13:30** | **2024. október 7. 13:05 - 13:30** |
| 33896/0/B/29 | Hársfa u. | 41 | 2 | 24 | 1,5 | 42 | Komfort nélküli | **2024. szeptember 30. 13:05 - 13:30** | **2024. október 7. 13:05 - 13:30** |
|  |  |  |  |  |  |  |  |  |  |
| 33925/0/A/57 | Dob u. | 82 | 2 | 7 | 1 | 30 | Komfort nélküli | **2024. október 1. 09:30 - 09:50** | **2024. október 8. 09:30 - 09:50** |
| 33868/0/A/18 | Almássy tér | 16 | 2 | 16 | 1 | 46 | Komfortos | **2024. október 1. 09:55 - 10:15** | **2024. október 8. 09:55 - 10:15** |
| 33851/0/A/4 | Wesselényi u. | 60 | fszt. | 2 | 1 | 21 | Komfortos | **2024. október 1. 10:20 - 10:40** | **2024. október 8. 10:20 - 10:40** |
| 33593/0/A/32 | Dohány u. | 77 | 4 | 30 | 1,5 | 31 | Komfort nélküli | **2024. október 1. 10:45 - 11:05** | **2024. október 8. 10:45 - 11:05** |
| 32967/0/A/33 | Garay u. | 9 | 2 | 30 | 1 | 33 | Komfortos | **2024. október 1. 11:15 - 11:35** | **2024. október 8. 11:15 - 11:35** |
| 33184/0/A/5 | Hernád u. | 21 | fszt. | 3 | 1 | 25 | Félkomfortos | **2024. október 1. 11:45 - 12:10** | **2024. október 8. 11:45 - 12:10** |
| 33184/0/A/32 | Hernád u. | 21 | 2 | 29 | 1 | 25 | Komfort nélküli | **2024. október 1. 11:45 - 12:10** | **2024. október 8. 11:45 - 12:10** |
| 33184/0/A/37 | Hernád u. | 21 | 3 | 33 | 1 | 27 | Félkomfortos | **2024. október 1. 11:45 - 12:10** | **2024. október 8. 11:45 - 12:10** |
| 33178/0/A/41 | Hernád u. | 24 | 3 | 36 | 1 | 27 | Félkomfortos | **2024. október 1. 12:15 - 12:35** | **2024. október 8. 12:15 - 12:35** |
| 33399/0/A/5 | Peterdy u. | 3 | fszt. | 3 | 1 | 32 | Félkomfortos | **2024. október 1. 12:45 - 13:05** | **2024. október 8. 12:45 - 13:05** |
|  |  |  |  |  |  |  |  |  |  |
| 32945/0/A/22 | Verseny u. | 4 | 2 | 22 | 1 | 33 | Komfort nélküli | **2024. október 2. 09:30 - 09:50** | **2024. október 9. 09:30 - 09:50** |
| 32944/0/A/50 | Verseny u. | 6 | 4 | 51 | 1 | 36 | Félkomfortos | **2024. október 2. 09:55 -10:15** | **2024. október 9. 09:55 -10:15** |
| 33025/0/A/34 | Garay tér | 9 | 2 | 24 | 1 | 34 | Komfort nélküli | **2024. október 2. 10:25 - 10:45** | **2024. október 9. 10:25 - 10:45** |
| 33049/0/A/27 | Garay tér | 13/14 | 1 | 19 | 1 | 54 | Komfort nélküli | **2024. október 2. 10:50 - 11:10** | **2024. október 9. 10:50 - 11:10** |
| 33336/0/A/46 | Marek J. u. | 30 | 2 | 43 | 1 | 27 | Komfort nélküli | **2024. október 2. 11:20 - 11:40** | **2024. október 9. 11:20 - 11:40** |
| 33337/0/A/50 | Marek J. u. | 32 | 3 | 49 | 1 | 31 | Komfort nélküli | **2024. október 2. 11:45 - 12:05** | **2024. október 9. 11:45 - 12:05** |
| 33255/0/A/37 | Marek J. u. | 33 | 3 | 30 | 1 | 29 | Komfort nélküli | **2024. október 2. 12:10 - 12:30** | **2024. október 9. 12:10 - 12:30** |
| 33338/0/A/51 | Marek J. u. | 34 | 3 | 45 | 1 | 28 | Komfort nélküli | **2024. október 2. 12:35 - 12:55** | **2024. október 9. 12:35 - 12:55** |
| 33472/0/A/35 | Damjanich u. | 58 | 2 | 5 | 4 | 148 | Komfortos | **2024. október 2. 13:00 - 13:20** | **2024. október 9. 13:00 - 13:20** |
|  |  |  |  |  |  |  |  |  |  |
| 33078/0/A/18 | Nefelejcs u. | 9 | 1 | 8 | 1 | 28 | Komfort nélküli | **2024. október 3. 09:30 - 09:50** | **2024. október 10. 09:30 - 09:50** |
| 33162/0/A/45 | Nefelejcs u. | 23 | 3 | 40 | 1 | 47 | Félkomfortos | **2024. október 3. 09:55 - 10:15** | **2024. október 10. 09:55 - 10:15** |
| 33149/0/A/8 | Nefelejcs u. | 24 | fszt. | 6 | 1 | 35 | Komfortos | **2024. október 3. 10:20 - 10:40** | **2024. október 10. 10:20 - 10:40** |
| 33159/0/A/81 | Nefelejcs u. | 27/29 | 3 | 3 | 1 | 29 | Félkomfortos | **2024. október 3. 10:45 - 11:10** | **2024. október 10. 10:45 - 11:10** |
| 33159/0/A/102 | Nefelejcs u. | 27/29 | 3 | 24 | 1 | 26 | Komfort nélküli | **2024. október 3. 10:45 - 11:10** | **2024. október 10. 10:45 - 11:10** |
| 33159/0/A/103 | Nefelejcs u. | 27/29 | 3 | 25 | 1 | 25 | Komfortos | **2024. október 3. 10:45 - 11:10** | **2024. október 10. 10:45 - 11:10** |
| 33391/0/A/25 | Nefelejcs u. | 55 | 2 | 21 | 1 | 28 | Félkomfortos | **2024. október 3. 11:15 - 11:35** | **2024. október 10. 11:15 - 11:35** |
| 33391/0/A/34 | Nefelejcs u. | 55 | 3 | 30 | 1 | 28 | Komfortos | **2024. október 3. 11:15 - 11:35** | **2024. október 10. 11:15 - 11:35** |
| 33397/0/A/10 | Nefelejcs u. | 58 | fszt. | 8 | 1 | 26 | Komfort nélküli | **2024. október 3. 11:40 - 12:00** | **2024. október 10. 11:40 - 12:00** |

1. **A részvétel feltételei**

**Érvényesen pályázhat az** a VII. kerületi lakcímmel, vagy **Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkező** cselekvőképes **nagykorú, természetes személy, aki a pályázatot az erre rendszeresített internetes felületen (Pályázati adatlap) kitöltve, a szükséges mellékletekkel együtt a megadott határidőig nyújtja be, és az alábbi feltételeknek** megfelel:

**1**. A Pályázó az alábbi **lakás fenntartási képességgel rendelkezik**, melynek mértéke:

**1 fő esetében minimum nettó 250 000, - Ft/hó/fő**

**2 fő esetében minimum nettó 200 000, - Ft/hó/fő**

**3 fő esetében minimum nettó 180 000, - Ft/hó/fő**

**4 fő esetében minimum nettó 160 000, - Ft/hó/fő**

**5 fő esetében minimum nettó 140 000, - Ft/hó/fő**

**6 fő esetében minimum nettó 120 000, - Ft/hó/fő jövedelemmel rendelkezik.**

A lakásfenntartási képesség vizsgálatánál **a ténylegesen együtt költöző létszám** vehető figyelembe. **Együtt költöző lehet a pályázó házastársa, közjegyzői okirattal igazolt élettársa, gyermeke** (vérszerinti, örökbefogadott, nevelt), s**zülője** (vérszerinti, örökbefogadó, nevelő).

**A lakásfenntartási képesség (az egy főre eső jövedelem vizsgálatához) igazolása az alábbi okiratok csatolásával érvényes*:***

a) a pályázó és a vele együtt költöző, jövedelemmel rendelkező személyek **munkáltatói jövedelemigazolása** (munkaviszony vagy más munkavégzésre irányuló jogviszony esetén) a **Kiíró által készített (I. számú melléklet), a megadott formanyomtatványon kitöltött**, 30 napnál nem régebbi, eredeti munkáltatói igazolás, mely tartalmazza a munkába lépés napját és határozott, vagy határozatlan idejét, 3 havi (**2024. május, 2024. június, 2024. július hónapról**) nettó jövedelmet.

Az egy főre eső jövedelem vizsgálatához a pályázónak hitelt érdemlően igazolnia kell az egy főre eső havi nettó jövedelmet a **2024. május, 2024. június, 2024. július** hónapról (családtámogatások esetében csak a folyósító szerv által kiállított hatósági bizonyítvány, államkincstár által kiállított igazolás, vállalkozó esetén előző évi NAV igazolás, nyugdíjfolyósító által kiállított éves elszámoló igazolás) fogadható el.

**Más dokumentum: munkaszerződés, pénzintézeti folyószámla, kivonat nem fogadható el!!**

b) Külföldi munkáltató által kiállított jövedelem igazolás csak abban az esetben fogadható el, amennyiben:

1. a jövedelmigazolás a **2024. május, 2024. június, 2024. július** havi jövedelemről (nettó és bruttó bontásban) tartalmazza a munkavállaló Pályázó havi jövedelmét forintban külföldi pénznemben történő kifizetésnél a kiállítás napján hivatalos napi középárfolyamú váltással. Amennyiben a házastárs, élettárs, együtt lakó és költöző nagykorú személy is külföldi munkáltatónál dolgozik, a jövedelemigazolás formai tartalmi elemei reá is vonatkoznak.
2. a jövedelmigazolás mellékleteként a külföldi munkáltató cégkivonata, - amelyből az adószáma érvényessége megállapítható - továbbá a munkáltató aláírási címpéldánya csatolásra kerül, valamint
3. az idegen nyelven kiállított b.1) és b.2) pont szerinti iratok hiteles fordítása benyújtásra kerül.

**Amennyiben a külföldi munkáltató nem azonosítható be, a benyújtott pályázat érvénytelen!**

c) **nyugdíj és nyugdíjszerű** rendszeres szociális ellátások esetén az ennek összegét megállapító éves összesítő másolata,

d) **társadalombiztosítási, szociális, gyermekvédelmi és egyéb támogatások**, ellátások esetén az erre vonatkozó határozat másolata vagy eredeti

igazolás (pl. fogyatékossági támogatás)

e) **egyéni vállalkozó esetében** 30 napnál nem régebbi – adótartozásról szóló információt nem tartalmazó – NAV jövedelem igazolás és a helyi adók vonatkozásában önkormányzati (VII. kerületi) igazolás, lezárt adóévvel nem rendelkező egyéni vállalkozó esetén tételes, részletes adófolyószámla kivonat.

f) egyéb jövedelem esetén az ezt hitelt érdemlően igazoló okiratok.

**Munkaszerződés, pénzintézeti számlakivonat, jövedelem igazolásként nem fogadható el!**

**2.** A **Pályázó** az **ajánlati díj összegét határidőben megfizette, és a bizonylatot a pályázathoz feltöltötte.**

**3.**  A **Pályázó** a **VII. kerületben bejelentett állandó lakcímmel, vagy bejelentett tartózkodási hellyel rendelkezik és ennek igazolására** a pályázat beadási határidejét megelőző **30 napnál nem régebbi, hatósági bizonyítványt feltöltötte. Továbbá** szükséges a pályázóval **együtt költöző személyek lakcímét, tartózkodási helyét igazoló hatósági bizonyítvány(ok) beszerzése és feltöltése a pályázathoz (Kormányablak igazolása)**.

v**agy a pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik.**

**4**. A **Pályázó, vagy vele együtt költöző házastársa vagy élettársa nevén lévő pénzintézeti számlán rendelkezik a felújítási költség 40 %-val, és erről szóló Pénzintézeti igazolást a pályázathoz mellékletként feltöltötte. (**más hozzátartozó, - szülő, testvér, gyermek - nevén lévő igazolás, továbbá bemutatóra szóló kötvény, letéti jegy, ügyvédi, közjegyzői letét nem fogadható el!) Két lakás pályázata esetén a magasabb felújítási költség 40 %-át kell igazolni!

**5. Aki a pályázatot az erre rendszeresített internetes felületen (Pályázati adatlap) kitöltve, a szükséges mellékletekkel együtt a megadott határidőig nyújtja be.**

**6. A pályázó nyilatkozata** arra vonatkozóan, **hogy amennyiben jelenleg VII. kerületi önkormányzati tulajdonú ingatlan bérleti jogával rendelkezik,** bérleményének bérleti jogáról a pályázat elnyerése esetén, a bérleti szerződés megkötésekor az Önkormányzat javára, feltétlenül és visszavonhatatlanul, térítési igény nélkül lemond. A szerződéskötést követő 60 napon belül a jelenlegi bérleményét leadja. A leadandó lakásban nem maradhat vissza bejelentett személy. A pályázónak igazolnia szükséges, hogy a VII. kerületi Önkormányzattal szemben fennálló bérleti díj, külön szolgáltatási díj tartozása nincs, valamint a közüzemi szolgáltatások fizetési kötelezettségének is eleget tett (nullás igazolások bemutatása szerződéskötéskor).

1. A pályázó nyilatkozata, hogy a pályázat elnyerése esetén vállalja a jelenlegi VII. kerületi önkormányzati bérlakása kiürített, tiszta, és tartozásmentes állapotban történő leadását.
2. A pályázó nyilatkozata, hogy a lakások műszaki állapotáról helyszíni megtekintés alkalmával tudomást szerzett.

**IV. Az ajánlati díj, óvadék**

**Az ajánlati díj** összege egységesen, egyszeri 100.000 Ft, melyet legkésőbb a pályázati anyag benyújtásával egyidőben kell megfizetni az EVIN Nonprofit Zrt. **K&H Banknál** vezetett **10404072-00033879-00000004 számlájára. A megfizetést igazoló dokumentumot (igazolás) kötelező mellékletként csatolni kell a pályázathoz**. A **közleményben** fel kell tüntetni, az „ajánlati díj **bérlakás pályázat VII.”** megjelölést, a **pályázó nevét, és a megpályázott lakás címét.** A megfizetés alatt a fent megjelölt számlán történő jóváírás értendő! Több lakásra történő pályázat benyújtása esetén is csak egyszer kell az ajánlati díjat megfizetni, azonban a befizetésről szóló igazolást minden megpályázott lakás mellékleteként fel kell tölteni külön-külön.

Az ajánlati díj összegének határidőben történő megfizetése az érvényes ajánlattétel feltétele, az annak megfizetését tanúsító pénzintézeti/banki bizonylat (igazolás) az érvényes ajánlattétel feltétele.

Az ajánlati díj az érvénytelen pályázatot benyújtó pályázó részére az érvénytelenségről szóló értesítés kipostázását követő 8 munkanapon belül, a bérleti jogot nem nyert pályázó részére az e tényről szóló értesítést követő 8 munkanapon belül visszautalásra kerül. A benyújtási határidő lejártát követő és a bizottsági döntés közötti idő alatt történő ajánlat visszavonása esetén, a pályázó által teljesített ajánlati díj nem kerül számára visszafizetésre, annak teljes összegét a Kiíró bánatpénz jogcímén jogosult megtartani. A bérleti szerződést kötő nyertes pályázó esetén az ajánlati díj teljes összege az óvadék összegébe (a lakás **3 havi lakbér +ÁFA mértékével megegyező összeg)** beszámításra kerül.

Amennyiben a nyertes pályázó kettő lakásra nyújtott be pályázatot és az általa megfizetett Ajánlati díj eltér az óvadékfizetési kötelezettség mértékétől, köteles a szükséges különbözet megfizetésére, túlfizetése esetén jogosult a különbözet megtérítésére. Az óvadék a szerződésből, a mögöttes jogszabályokból bérlőre háruló **kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Ennek részletes szabályait a bérleti szerződés tartalmazza.** Az óvadék után a bérlőt nem illeti meg kamat.

1. **Pályázati dokumentációk és kötelező mellékletek**

**1. Digitális Pályázati adatlap kitöltése**

**2.** A pályázat benyújtásának határidejét megelőző **30 napnál nem régebbi, hatósági bizonyítványok,** melyek tartalmazzák **a Pályázó és a vele együtt költöző személyek lakcímét. Figyelem, az Okmányirodai igazolás beszerzése több napot vesz igénybe ne hagyja az utolsó napokra! Minden együtt költöző személy lakcíméről kell okmányirodai igazolás. Lakcímkártya másolat csatolása nem fogadható el!**

**3. Ajánlati díj megfizetésének (egyszeri 100.000 Ft befizetésének) igazolása átutalási, készpénzbefizetési bizonylattal (képernyő fotó: kizárólag sikeres tranzakció után, minden lényeges adat láthatóságával fogadható el).**

**4. A** Pályázó és a vele együtt költözők **3 havi (2024. május, 2024. június, 2024. július) nettó jövedelmének** összegét, és a munkaviszony adatait tartalmazó (I. számú melléklet kitöltésével) igazolás, határozott, vagy határozatlan munkaidő feltüntetésével. (munkáltatói, GYES, GYED, GYOD, családi pótlék, anyasági ellátás, éves nyugdíj értesítő**, egyéni vállalkozó esetén NAV jövedelem igazolás.** Külföldi érdekeltségű munkáltatói igazolás esetén a fent III/1.b pontban foglaltak az irányadók)

**A Kiíró által elkészített, kiadott I. számú mellékletben szereplő formanyomtatványon kitöltött, 30 napnál nem régebbi, eredeti munkáltatói igazolás fogadható el** (kivétel: egyéni vállalkozás- NAV jövedelem igazolás**)!**

**5. A felújítási költség legalább 40%-nak igazolása**, a pályázó vagy vele együtt költöző házastársa vagy élettársa nevén lévő **pénzintézeti/banki igazolással.** (Névre szóló Kincstárjegy, befektetési, megtakarítási számla, bármikor felszabadítható lekötések fogadhatóak el.) **Két lakás pályázata esetén a magasabb felújítási költségű 40 %-át kell igazolni!**

**6.** A Pályázó és a vele együtt költözők közötti **rokoni kapcsolat igazolására szolgáló okirat** (gyermekek esetén születési-, felnőttek esetén házassági anyakönyvi kivonat, élettársi kapcsolat igazolására közjegyzői-nyilatkozat, vagy bejegyzett élettársi kapcsolat esetén anyakönyvvezető által kiállított kivonat).

**7. Adóigazolás a VII. kerület Erzsébetváros Polgármesteri Hivatal Adóügyi Irodától** (1073 Budapest VII. kerület, Erzsébet krt. 6.), hogy a Pályázónak semmilyen jogcímen nincs a VII. kerületi önkormányzattal szemben helyi adó tartozása.

Pályázni az jogosult, aki a kiírt pályázati feltételeknek maradéktalanul megfelel.

A pályázati adatlapon tett nyilatkozatokat minden esetben a benyújtás napján fennálló állapot alapján szükséges megtenni.

A digitális pályázati adatlapon tett nyilatkozatok alátámasztására szolgáló eredeti dokumentumok hiánya a pályázat érvénytelenségét vonja maga után.

**Hiánypótlásra nincs lehetőség!**

**A pályázaton nem vehet részt az a Pályázó:**

- aki a pályázat benyújtását megelőző 5 éven belül a házirend vagy a társasházi együttélési szabályokat nem tartotta/tartja be (írásos panaszbejelentés érkezett), aki jogcímnélküli lakáshasználó volt, és a lakáshasználattal kapcsolatban, peres eljárással vagy végrehajtási eljárással, kiürítési végzés/ítélet/határozat hatályával érintett, illetve ezzel kapcsolatban jogi eljárás volt, illetve jelenleg is folyamatban van, vagy a Pályázóval együttlakó és költöző családtagjával, hozzátartozójával szemben volt, illetve folyamatban van a fenti eljárás bármelyike,

- önkényesen költözött önkormányzati lakásba,

- akinek a bérbeadó a pályázat benyújtását megelőző 5 éven belül a bérleti jogviszonyát felmondta,

- aki jelenleg a VII. kerület Önkormányzati tulajdonú lakás bérlője, és az Önkormányzattal szemben fennálló bérleti díj, külön szolgáltatási díj tartozása van, helyi adó fizetési kötelezettségének nem tett eleget, illetve a közüzemi szolgáltatók felé díjtartozása van.

1. **Bírálati szempontok**

|  |  |
| --- | --- |
| **1/ Rendeltetésszerű használatra alkalmassá tételi költség megtérítését nem kéri** | **30 pont** |
| **2/ Budapest VII. kerületi önkormányzati rendelkezésű bérlakását üres, tiszta beköltözhető állapotban az önkormányzat részére átadja (ez a pontszám** kizárólag a jelenleg is önkormányzati lakásban lakó **jogcímes bérlő részére adható).** | **20 pont** |
| **3/** **A Pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik (**megbízási jogviszonyt igazolni kell!) | **15 pont** |
| **4/ A Pályázó 10 éven belül legalább 5 éve a VII. kerületi bejelentett állandó lakcímmel, vagy bejelentett tartózkodási hellyel rendelkezik,** *(Pontszámot a 10 éven belül legalább 5 évnél régebben VII. kerületben lakó kap, Hatósági Bizonyítvány, Kormányablak általi kiállítás szükséges).* | **15 pont** |
| **5/ Egy főre eső igazolt jövedelem nem haladja meg a nettó 350.000 Ft/hó/fő összeget** | **8 pont** |
| **6/ 2020. 01. 01. -ét követően kiírt pályázatunkon két vagy annál több alkalommal is érvényesen pályázott, de nem nyert** | **5 pont** |
| **7/ Pályázó 35 év alatti** | **5 pont** |

Bérbevételi ajánlatot legfeljebb **kettő lakásra lehet benyújtani.**

A Döntéshozó a pályázati dokumentációban meghatározott értékelési pontok alapján állapítja meg a pályázat eredményét és rangsorolja a pályázatokat.

A pályázat nyertese az, aki a pályázati dokumentációban rögzített feltételek teljesítése mellett, a meghatározott értékelési szempontok alapján a legmagasabb pontszámot érte el.

A nyertes pályázó lakásonként kerül kiválasztásra,azonos pontszám esetén az a pályázat nyertese, aki **régebben VII. kerületi lakos, illetve Önkormányzatnál, annak intézményénél gazdasági társaságánál a munkaviszonya régebben fennáll.**  A nyertes pályázó **visszalépése esetén** a **második helyezett pályázóval köthető szerződés.**

**A pályázat nyertese a szerződéskötés előtt a bérbeadónak köteles az általa feltöltött dokumentumok eredeti példányát bemutatni!**

Az ingatlanok hasznosítása érdekében a Döntéshozó fenntartja azt a jogát, hogy kettő megjelölt lakás esetén dönt a nyertes lakásról, továbbá a pályázaton üresen maradó lakásokat, a pályázaton Második helyezett személyek részére felajánlhatja.

1. **A pályázati felhívás visszavonása**

A Kiíró a pályázati felhívást, az ajánlatok benyújtására megjelölt időpontig (az ajánlattételi határidő lejártáig) visszavonhatja, módosíthatja. A döntését köteles a pályázati felhívás közzétételére vonatkozó szabályok szerint meghirdetni, illetve erről a Pályázókat haladéktalanul az Online Pályázati Adatlapon megadott e-mail címen értesíteni. A **Pályázó** **a benyújtott pályázati ajánlatát nem módosíthatja**. Visszalépés esetén, a Pályázó elesik az ajánlattételi díjtól.

Amennyiben a pályázati eredmény kihirdetését követően bizonyítást nyer, hogy a Pályázó a bérbevételi ajánlatban **valótlan adatot/körülményt** közölt és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg.

Amennyiben a szerződés megkötését követően nyer bizonyítást, hogy a Pályázó a bérbevételi ajánlatban **valótlan adatot/körülményt közölt** – mely körülmény a pályázat meghirdetését megelőzően keletkezett - és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a lakás kiürítésében eljárni.

**Mindkét esetben a Pályázó 5 évre a további pályázati eljárásokból kizárásra kerül.**

1. **Érvénytelen, eredménytelen pályázati ajánlat**

**Érvénytelen a pályázati ajánlat**, ha:

* nem elektronikus úton került benyújtásra vagy nem a megfelelő melléklet/mellékletek kerültek feltöltésre (hiányos pályázat).
* nem felel meg a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendeletben vagy a pályázati kiírásban meghatározott feltételeknek;
* a Pályázó 2-nél több lakásra nyújtott be pályázatot;
* a pályázati időszak alatt bizonyítást nyer, hogy a Pályázó a bérbevételi ajánlatban valótlan adatot/körülményt közölt.
* a pályázatot a pályázati felhívásban meghatározott ajánlattételi határidő lejárta után nyújtották be,
* Az ajánlattevő a pályázati biztosítékot határidőben nem fizette meg, vagy annak befizetését nem hitelt érdemlően igazolta,
* A kötelezően beadandó dokumentumok bármelyike nem eredeti vagy nem került benyújtásra,

**Érvénytelen a pályázati eljárás,** ha:

- a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.

- a Döntéshozó az eljárás érvénytelenségéről döntött.

**Eredménytelen a pályázati eljárás, amennyiben**:

- nem érkezett pályázati ajánlat,

- kizárólag érvénytelen pályázatok érkeztek, egyik Pályázó sem tett a pályázati dokumentációban foglaltaknak eleget;

A Döntéshozó fenntartja azt a jogot, hogy eredménytelen eljárás esetén dönt a további eljárásról, jogosult az eljárást részben vagy egészében, annak bármely szakaszában indoklás nélkül visszavonni, és erről a Pályázókat hirdetmény útján értesíteni.

1. **Szerződések**

Az elbírálást követő 8 napon belül a nyertes Pályázót a Kiíró írásban értesíti. A nyertes Pályázó a kiértesítés átvételét követő 10 munkanapon belül köteles a mellékletként feltöltött eredeti dokumentumok bemutatásával igazolni a lakáspályázatban feltüntetett adatok valódiságát.

Amennyiben a Pályázó a szerződéskötéshez szükséges dokumentumokat nem, vagy hiányosan mutatja be, úgy vele lakásbérleti szerződés nem köthető.

A 10 éves, határozott idejű bérleti szerződés lejártakor a bérlő kérelmére, előbérleti jog alapján további határozott időre meghosszabbítható.

A Nyertes Pályázónak a lakás birtokba adására a pályázati anyagról meghozott Bírálói döntésről szóló kiértesítést követő 45 napon belül kerül sor.

Amennyiben a bérleti szerződés megkötésére a nyertes Pályázónak felróható okból nem kerül sor, úgy a lakásbérleti szerződést a Kiíró a sorrendben következő Második helyezett személlyel köti meg.

A bérleti szerződés tartalmi elemeit a Budapest Főváros VII. kerület Erzsébetváros Önkormányzata Képviselő-testületének 12/2012. (III. 26.). önkormányzati rendelete az Önkormányzat tulajdonában álló lakások és nem lakás céljára szolgáló helyiségek bérbeadásáról szóló rendelete tartalmazza.

1. **Egyéb**

A lakásra bérlőtársi jogviszonyban is bérlővé válhat a pályázó és házastársa vagy bejegyzett élettársa. Együtt költöző lehet a pályázó házastársa, közjegyzői okirattal igazolt élettársa, gyermeke (vérszerinti, örökbefogadott, nevelt), szülője (vérszerinti, örökbefogadó, nevelő) a 1993. évi LXXVIII. törvény a lakások és helyiségek bérletére, valamint az elidegenítésükre vonatkozó egyes szabályokról szóló törvény 21. § (2). alapján.

A Pályázati Felhívás tartalmazza a lakásonként beköltözhető maximum létszámot. A nyertes pályázó tudomásul veszi, hogy a bérleti jogviszonyának időtartama alatt családi állapotában (házasság, vagy annak érvénytelenítése, elhalálozás vagy születés, befogadás, … stb.) beálló változások nem jogosítják fel cserelakás iránti igényre.

A pályázó a lakások műszaki állapotáról a pályázati eljárás keretében helyszíni megtekintés útján tájékozódhat.

**A pályázati eljárás keretében elnyert bérlakásokat az önkormányzat a későbbiekben sem idegeníti el.** A megjelölt önkormányzati ingatlanok vonatkozásában **nem lehetséges** a bérleti jogviszonyt érintő **tartási szerződés megkötése**.

A pályázati felhívásban nem szabályozott kérdésekben, a megkötésre kerülő lakáshasználati, valamint bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendelete, valamint az ide vonatkozó jogszabályok hatályos rendelkezései az irányadók. A pályázati eljárás eredményéről a **Pénzügyi és Kerületfejlesztési Bizottság** az ajánlattételi határidőt követő **60 napon belül dönt**, amelyről a döntést követő15 munkanapon belül minden pályázó értesítést kap. A nyertes visszalépése, vagy kiesése esetén, a sorrendben a soron következő személlyel köthető meg a bérleti szerződés.

A pályáztatási eljárással kapcsolatban az EVIN Erzsébetvárosi Ingatlangazdálkodási Nonprofit Zrt. Lakásgazdálkodási csoport munkatársainál lehet érdeklődni **munkaidőben** az alábbi **telefonszámon**: 1-352-8655, vagy e-mailben: lakas@evin.hu.

Budapest, 2024. szeptember 17.

**EVIN**

**Erzsébetvárosi Ingatlangazdálkodási Nonprofit Zrt**.